Ordainagiri

Ordainagiria edo ordainketa ziurtagiria zerbitzu edo produktu baten ordainketa burutu dela ziurtatzen duen agiria da. Merkataritzako dokumentua da zeinak bere edukitzarekin ziurtatzen duen diru kantitate zehatz bat jaso dela.

Faktura edo horren kopia izan daiteke, ordainketa jaso duenaren zigilua edo sinadura jarrita edo kontzeptua eta zenbatekoa azaltzen dituen tiket sinple bat. Ordainagiriak erakustea beharrezkoa izaten da, saltzaile edo zerbitzu-emaileari kexa eta erreklamazioak egin ahal izateko.

 Edukia 
Ez dago eredu ofizialik, hala ere, honakoa da jarri beharreko informazioa:

 Ordainketa egitearen azalpena
 Lekua eta data
 Ordainketa jasoko duenaren izena eta sinadura
 Jasoko den zenbatekoa (letraz / zenbakiz)
 Ordainagiria egin duenaren izena, bai pertsona edo sozietatearena
 "Recibí de" edo antzeko formula

Jarri behar ez den informazioa:

 Idazpuruan, igorlearen datuak (NAN, izena eta abar)
 Bidalitako ordainagirien serie-zenbakia

 Ordainagiri motak 
Hainbat mota existitzen dira formatu, zerbitzu edo produktuen arabera.

Motarik ezagunenak hauek dira:

 Diru-sartzearen ordainagiri-kaxa 
Ordainagiri moten artean, nagusienetarikoa da. Idatziz ematen den dokumentu bat da eta berme bat moduan jokatzen du txeke edo dirua jasotzen denean produktu baten salmentagatik, eta baita zerbitzu edo zor baten kobrantza ematen denean ere.

Aurretik zenbakitua egongo da gestio, administrazio eta kontrol egokia ematen dela bermatzeko.

Barneratu beharreko datuak hauek dira:

 Diru zenbatekoa zenbaki-sistemaz nahiz literalki
 Jasoko duenaren pertsona edo enpresaren izena
 Egindako ordainketa
 Igorpen data eta lekua
 Hartzailearen sinadura (dirutan zenbatekoa jasotzen duena)

 Gastuen ordainagiri-kaxa 
Mota honetako ordainagiria igortzen da, ordainketa eskudirutan egiten denean, ondasunen eta zerbitzuen erosketengatik edo enpresen zorra ordaintzeko. Hau ere aurretik zenbakitua egongo da gestio, administrazio eta kontrol egokia ematen dela bermatzeko.

Barneratu beharreko datuak hauek dira:

 Diru zenbatekoa zenbaki-sistemaz nahiz literalki
 Onuradunaren izena
 Deskribapen laburra
 Igorpen-data eta lekua
 Ordainketa egin duenaren sinadura eta onuradunaren sinadura

 Gordailu judizialaren ordainagiria 
Ordainagiri hauetan, epaile baten esku hartzea egongo da. Ordainagiri honek, bankuak egiten duten berme gisa jokatzen du epaile baten aginduz, non pertsona edo enpresak eskatuko duen endosua (transmisioa) eskudirua ateratzeko.

 Epe zehatzeko gordailu ordainagiria 
Banku arloan erabiltzen den ordainagiri nagusienetarikoa da. Bankuek erabiltzen duten ordainaigiria da beren bezeroek, mailegu bat onetsi egiten dutenean. Bertan bankuak zehazten du bezeroek bete beharreko zenbatekoaren gordailuaren epeak (hilabetera, trimestrera, urtera eta abar).

Ordainagiri hauetan ere, bezeroak ordaindu beharreko interes-tasa zehazten da.

 Berme gordailuaren ordainagiria 
Jabea babesteko dagoen ordainagiria da. Jabeak aurretik jasotzen duen diru kopurua da maizterraren eskutik. Azken honek ez badu kontratuan adostu zutena betetzen jabeak berme bat edukitzeko.

 Alokairuaren ordainagiria 
Jabeak, obligazioz, luzatu beharreko dokumentua da. Bertan, maizterrarengandik eskuratutako diru zenbatekoa jarri behar du.

 Ordainagiriaren eta fakturaren arteko desberdintasunak 
Bi dokumentu hauek, saltzaileak sortzen ditu.

Bezero nahiz saltzaileak, beti kopia batekin geratuko dira, eta horrela, etorkizunean desadostasunen bat

sortuz gero, bi aldeek edukiko dute iraganean adostutako kontratu horren ziurtagiria.

Ordainagiriak, ordainketa egin dela egiaztatzen du salmenta/erosketa baten ondorioz. Dokumentu hau,
ordainketa ziurtagiria denez, soilik, bezeroak ordainketa burutu ondoren emango zaio. Ordainagiri batekin, bezeroak, bere merkataritza-obligazioa bete duela ziurtatzen du, beraz, ez du zorrik edukiko saltzailearekin. Eta modu berean, saltzaileak, salmentarengatik konpentsazio bat lortu duen konstantzia lortzen du. Baina, konstantzia honek ez du balio justifikazio fiskal gisa, horretarako, saltzaileak, faktura bat igorri beharko du.

Faktura aldiz, Zergadun Agentziak ezarritako dokumentua da, obligazio fiskalekin betetzeko. Faktura,

ordainketa egin aurretik ematen da , bezero eta saltzailearen artean, akordio bat lortu egin denean. Gainera, faktura, zertxobait zailagoa da datu gehiago atxiki behar direlako (faktura-zenbakia, hornitzailearen datu fiskalak eta abar) eta zerga desglosatuak ere erakusten ditu produktu bakoitzeko.

Laburbilduz, ordainagiria, ordainketa gauzatu denaren erregistroa da, eta faktura, aldiz, ordainketaren eskaera bat da. Beraz, nagusiki, igortze momentua eta igortze hauen zergatia dira bi dokumentu hauen ezaugarririk desberdin nagusienak.

 Erreferentziak 

 Ikus, gainera 
 Faktura
 Txekea

 Kanpo estekak 
 https://www.modelofactura.net/recibos
 https://www.emprendepyme.net/tipos-de-recibos.html
 https://www.factufacil.es/tipos-de-recibos.html

Kategoria:Kontabilitate agiriak